*LĒMUMA PROJEKTS*

**Par pašvaldības uzdevuma deleģēšanu SIA “MĒRNIECĪBAS DATU CENTRS”**

Ģeotelpiskās informācijas likuma 13. panta sestajā daļā noteikts, ka vietējā pašvaldība, lai nodrošinātu savu funkciju un uzdevumu izpildi, par savu administratīvo teritoriju izveido un uztur augstas detalizācijas topogrāfiskās informācijas datubāzi atbilstoši Ministru kabineta noteiktajai augstas detalizācijas topogrāfiskās informācijas specifikācijai, veic iesniegtās informācijas pārbaudi un nodrošina datubāzes sadarbspēju ar centrālo datubāzi Ministru kabineta noteiktajā kārtībā. Pašvaldības dome nosaka augstas detalizācijas topogrāfiskās informācijas iesniegšanas un pieņemšanas kārtību.

Saskaņā ar Ģeotelpiskās informācijas likuma 13. panta septīto daļu vietējai pašvaldībai ir tiesības deleģēt šā panta sestajā daļā minēto uzdevumu, slēdzot deleģējuma līgumu Valsts pārvaldes iekārtas likumā noteiktajā kārtībā.

Valsts pārvaldes iekārtas likuma 40. panta pirmā daļa nosaka, ka Publiska persona var deleģēt privātpersonai un citai publiskai personai pārvaldes uzdevumu, ja pilnvarotā persona attiecīgo uzdevumu var veikt efektīvāk.

Saskaņā ar Alūksnes novada pašvaldības domes 2024. gada 25. aprīļa saistošo noteikumu Nr. 15/2024 “Par augstas detalizācijas topogrāfiskās informācijas aprites kārtību Alūksnes novadā” 3. punktu, Alūksnes novada administratīvajā teritorijā augstas detalizācijas topogrāfiskās informācijas pieņemšanu, pārbaudi un ievadīšanu pašvaldības augstas detalizācijas topogrāfiskās informācijas datubāzē, kā arī mērniecībai nepieciešamo datu un informācijas par ielu sarkanajām līnijām izsniegšanu, koordinē un realizē Alūksnes novada pašvaldības izvēlēta juridiska persona, ar kuru ir noslēgts līgums par pārvaldes uzdevuma deleģēšanu.

Šobrīd ir spēkā starp Alūksnes novada pašvaldību un sabiedrību ar ierobežotu atbildību “MĒRNIECĪBAS DATU CENTRS”, reģistrācijas Nr. 40003831048 (turpmāk – SIA “MĒRNIECĪBAS DATU CENTRS”) 2023. gada 17. augustā noslēgtais deleģēšanas līgums Nr. ANP/1-45.1/23/308, ar līguma darbības termiņu – 1 (viens) gads. Pašvaldības sadarbība ar SIA “MĒRNIECĪBAS DATU CENTRS” ilgst kopš 2013. gada augusta, un pašvaldības deleģētais pārvaldes uzdevums tiek veikts teicamā kvalitātē.

Saskaņā ar SIA “MĒRNIECĪBAS DATU CENTRS” iesniegto atskaiti par deleģēto uzdevumu izpildi 2023. gadā, kas saņemta pašvaldībā 27.05.2024. un reģistrēta ar Nr. ANP/1-40/24/1782, 2023. gadā par Alūksnes novada administratīvo teritoriju pašvaldības augstas detalizācijas topogrāfiskās informācijas (turpmāk – ADTI) datubāzē reģistrēti un ievadīti 117 topogrāfiskie plāni, 102 inženiertīklu izpildmērījuma plāni, 52 būvju novietnes (laukuma veida) izpildmērījumi, 5 inženierkomunikāciju demontāžas akti, kā arī reģistrētas 54 zemes ierīcības projektu grafiskās daļas. Alūksnes novada pašvaldības ADTI datubāze sastāv no 2720 digitālām karšu lapām vektordatu formātā (gan DGN, gan DWG), ar kopējo datu apjomu 1,94 GB.

Ņemot vērā ievērojamo ADTI informācijas apjomu un pašvaldības esošos personāla resursus, secināms, ka SIA “MĒRNIECĪBAS DATU CENTRS” šo uzdevumu – augstas detalizācijas topogrāfiskās informācijas datubāzes uzturēšanu – var veikt efektīvāk.

Pamatojoties Pašvaldību likuma 10. panta pirmās daļas 21. punktu, Ģeotelpiskās informācijas likuma 13. panta sesto un septīto daļu, Valsts pārvaldes iekārtas likuma 40. pantu, 41. panta pirmo daļu un 42. pantu, 45. panta trešo daļu, Alūksnes novada pašvaldības domes 30.03.2023. saistošo noteikumu Nr. 2/2023 “Alūksnes novada pašvaldības nolikums” 29. punktu, Alūksnes novada pašvaldības domes 25.04.2024. saistošo noteikumu Nr. 15/2024 “Par augstas detalizācijas topogrāfiskās informācijas aprites kārtību Alūksnes novadā” 3. punktu,

1. Deleģēt pašvaldības uzdevumu – augstas detalizācijas topogrāfiskās informācijas datubāzes uzturēšanu SIA “MĒRNIECĪBAS DATU CENTRS”, reģistrācijas Nr. 40003831048.
2. Slēgt deleģēšanas līgumu ar SIA “MĒRNIECĪBAS DATU CENTRS” par augstas detalizācijas topogrāfiskās informācijas datubāzes uzturēšanas uzdevuma veikšanu Alūksnes novadā, nosakot līguma darbības termiņu 1 (viens) gads.
3. Apstiprināt deleģēšanas līguma projektu saskaņā ar pielikumu.
4. Pilnvarot Alūksnes novada domes priekšsēdētāju Dzintaru ADLERU parakstīt deleģēšanas līgumu ar SIA “MĒRNIECĪBAS DATU CENTRS”.

Pielikums

Alūksnes novada pašvaldības domes

27.06.2024. lēmumam Nr. ….

DELEĢĒŠANAS LĪGUMS Nr. ANP/1-45.1/24/……

Alūksnē, Datumu skatīt laika zīmogā

**Alūksnes novada pašvaldība**, reģistrācijas Nr. 90000018622, juridiskā adrese Dārza ielā 11, Alūksnē, Alūksnes novadā, LV-4301 (turpmāk – Pašvaldība) tās domes priekšsēdētāja Dzintara ADLERA personā, kas rīkojas saskaņā ar Alūksnes novada pašvaldības domes 2023. gada 30. marta saistošo noteikumu Nr. 2/2023 “Alūksnes novada pašvaldības nolikums” 29. punktu, un

**sabiedrība ar ierobežotu atbildību “Mērniecības Datu Centrs”**, reģistrācijas Nr. 40003831048, juridiskā adrese Spāres ielā 18 k-2, Rīgā, LV-1002 (turpmāk – Pilnvarotā persona) tās …………………. …………………. personā, kas rīkojas saskaņā ar …………………………….,

ņemot vērā

Alūksnes novada pašvaldības domes 2024. gada 27. jūnija lēmumu Nr…. “Par pašvaldības uzdevuma deleģēšanu SIA “Mērniecības Datu Centrs”” (sēdes protokols Nr. …, ….p.),

noslēdz šādu līgumu:

1. **Līguma priekšmets**

Pašvaldība deleģē Pilnvaroto personu, un Pilnvarotā persona apņemas veikt Ģeotelpiskās informācijas likuma 13. panta sestajā daļā pašvaldībai noteikto pārvaldes uzdevumu – izveidot un uzturēt augstas detalizācijas topogrāfiskās informācijas datubāzi atbilstoši Ministru kabineta noteiktajai augstas detalizācijas topogrāfiskās informācijas specifikācijai (turpmāk – ADTI datubāze), veikt iesniegtās informācijas pārbaudi un nodrošināt ADTI datubāzes sadarbspēju ar centrālo datubāzi Ministru kabineta noteiktajā kārtībā atbilstoši Ministru kabineta 2012. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi”.

1. **Līguma termiņš**

Līgums ir noslēgts uz 1 (vienu) gadu un tas stājas spēkā ar tā abpusējas parakstīšanas dienu.

1. **Pilnvarotās personas pienākumi**
   1. Saskaņā ar normatīvajiem aktiem (tajā skaitā Pašvaldības domes saistošajiem noteikumiem) patstāvīgi uzkrāt un uzturēt augstas detalizācijas topogrāfisko informāciju ADTI datubāzē, nodrošināt augstas detalizācijas topogrāfiskās informācijas iesniegšanas un pieņemšanas, aktualizācijas un izplatīšanas kārtību, veikt iesniegtās informācijas pārbaudi un reģistrēšanu.
   2. Reizi nedēļā nodot Pašvaldībai aktuālos ADTI datubāzes failus (topogrāfiskās planšetes), kuros izdarītas izmaiņas:
      1. novietojot tos uz Pilnvarotās personas uzturētā *File Transfer Protocol* (turpmāk – FTP);
      2. tiešsaistē iekopējot tos D diskā Pašvaldības kartogrāfa datorā (pirmdienās plkst. 9.00).
   3. Reizi nedēļā, laika periodā no piektdienas līdz svētdienai, nodot Valsts zemes dienestam failus, kuros izdarītas izmaiņas, novietojot tos Valsts zemes dienesta FTP serverī.
   4. Ministru kabineta noteiktajā kārtībā nodrošināt ADTI datubāzes sadarbspēju ar centrālo datubāzi.
   5. Pēc augstas detalizācijas topogrāfiskās informācijas reģistrācijas nodrošināt tās ievietošanu topogrāfiskajās planšetēs (2) divu darba dienu laikā.
   6. Šajā līgumā noteiktajā kārtībā sniegt Pašvaldībai pārskatus un ziņojumus.
   7. Saglabāt esošos FTP servera lietotāja identifikācijas rekvizītus.
   8. Nekavējoties ziņot Pašvaldībai par konstatētajām neatbilstībām ADTI datubāzē un tās novērst.
   9. Nodrošināt ar šī līguma izpildi saistīto IT sistēmu ekspluatāciju un to tehniskā stāvokļa atbilstību spēkā esošo normatīvo aktu ģeotelpiskās informācijas jomā prasībām.
   10. Pārbaudīt un reģistrēt ADTI datubāzē mērniecībā sertificēto personu iesniegtos topogrāfiskos materiālus, kā arī sniegt privātpersonām informāciju no ADTI datubāzes, saņemot Pašvaldības domes saistošajos noteikumos noteikto maksu par augstas detalizācijas topogrāfiskās informācijas pārbaudi, reģistrāciju ADTI datubāzē, sagatavošanu un izsniegšanu.
   11. Reģistrējot mērniecībā sertificēto personu iesniegtos topogrāfiskos materiālus, apliecināt tos ar noteikta parauga elektroniskās reģistrācijas numuru (pielikums Nr. 1).
   12. Pilnvarotā persona 3 (trīs) darbdienu laikā rakstiski informē Pašvaldību par juridiskās adreses maiņu.
2. **Pārvaldes uzdevumu izpildes kvalitātes novērtējuma kritēriji, pārskatu un ziņojumu sniegšanas kārtība**
   1. Pārvaldes uzdevumu izpildes kvalitāti Pašvaldība novērtē pēc šāda kritērija: topogrāfiskās informācijas pareizība ADTI datubāzē saskaņā ar ikmēneša Pārskatu par ģeodēziskajos darbos sertificēto personu veiktajiem darbiem (veidlapa pielikumā Nr. 2), ko Pilnvarotā persona iesniedz Pašvaldībai līdz katra nākamā mēneša 20. (divdesmitajam) datumam.
   2. Pilnvarotajai personai ir pienākums reizi gadā līdz līguma termiņa beigām rakstveidā sniegt Pašvaldībai Pārskatu par ģeodēziskajos darbos sertificēto personu veiktajiem darbiem.
3. **Darbības nepārtrauktība un nepārvarama vara**
   1. Pilnvarotās personas pienākums ir nodrošināt Pārvaldes uzdevumu izpildes nepārtrauktību, izņemot nepārvaramas varas gadījumus.
   2. Līdzēji nav atbildīgi par daļēju vai pilnīgu saistību neizpildi, ko izraisa nepārvarami apstākļi, kuru nevarēja tikt paredzēti un ir iestājušies no līdzējiem neatkarīgu iemeslu dēļ.
4. **Norēķinu kārtība**
   1. Pārvaldes uzdevumu izpildei Pilnvarotā persona līdzekļus iegūst, saimnieciskās darbības veidā par samaksu (atlīdzību) sniedzot pakalpojumus, kas saistīti ar augstas detalizācijas topogrāfiskās informācijas pārbaudi, reģistrāciju ADTI datubāzē, sagatavošanu un izsniegšanu no ADTI datubāzes.
   2. Pilnvarotā persona racionāli un lietderīgi izmanto Pārvaldes uzdevumu izpildes laikā iegūtos līdzekļus.
5. **Kontroles veikšanas kārtība**
   1. Pilnvarotā persona līgumā minēto Pārvaldes uzdevumu izpildē atrodas Pašvaldības pārraudzībā.
   2. Realizējot pārraudzību, Pašvaldība ir tiesīga uzdot Personai novērst kādu no Līguma 3.punktā uzdotā darba uzdevuma trūkumiem (pilnībā vai daļā), tajā skaitā izpildīt no Līguma izrietošu konkrētu darbību, kā arī atcelt kādu no Līguma 3.punktā noteiktajiem nekvalitatīvi izpildītajiem darba uzdevumiem (pilnībā vai daļā).
   3. Pilnvarotās personas darbību saistībā ar Pārvaldes uzdevumu izpildi pārrauga Alūksnes novada pašvaldības Centrālās administrācijas Īpašumu pārvaldības un attīstības nodaļas kartogrāfe Agnese FORSTERE, tālrunis 64381487, 28305098, e-pasts: [agnese.forstere@aluksne.lv](mailto:agnese.forstere@aluksne.lv).
   4. Pilnvarotās personas pārstāvis saistībā ar šī līguma izpildi ir ………………….., tālrunis ……………., e-pasts: ……………….. .
6. **Līguma grozīšana, izbeigšana**

Līdzēji līgumu pēc sava ieskata var vienpusēji jebkurā laikā izbeigt, brīdinot par to otru līdzēju rakstveidā vismaz 2 (divus) mēnešus iepriekš.

1. **Citi noteikumi**
   1. Visi strīdi un nesaskaņas, kas rodas starp līdzējiem, tiek risināti sarunu veidā. Ja sarunu veidā vienošanās netiek panākta, visi strīdi tiek risināti tiesā saskaņā ar Latvijas Republikas normatīvajiem aktiem.
   2. Visi paziņojumi starp līdzējiem tiek veikti tikai rakstveidā uz līdzēju pilnvaroto personu norādītajiem e-pastiem vai tiek nogādāti uz Līgumā norādītajām līdzēju adresēm pa pastu ierakstītā sūtījumā. Līdzēju pienākums ir 5 (piecu) darba dienu laikā informēt otru līdzēju par līgumā norādītās adreses, juridiskā statusa, nosaukuma, kontaktinformācijas un citu rekvizītu maiņu.
   3. Līgums sastādīts elektroniski uz 3 (trīs) lapām ar 2 (diviem) pielikumiem (kopā uz 2 (divām) lapām).
2. **Līdzēju paraksti un rekvizīti**

|  |  |
| --- | --- |
| Pašvaldība:  **Alūksnes novada pašvaldība**  Reģ. Nr. 90000018622  Dārza ielā 11, Alūksnē,  Alūksnes novadā, LV-4301  AS “SEB banka”  Konts: LV58 UNLA 0025 0041 3033 5  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Domes priekšsēdētājs Dz.ADLERS | Pilnvarotā persona  **sabiedrība ar ierobežotu atbildību “Mērniecības Datu Centrs”**  Reģ. Nr. 40003831048  Spāres ielā 18 k-2, Rīgā, LV-1002  AS “SWEDBANK”  Konts: LV32 HABA 0551 0133 3655 3  Kods HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ……………………………………… |

Dokuments parakstīts ar drošiem elektroniskajiem parakstiem un satur laika zīmogus.

Pielikums Nr.1

deleģēšanas līgumam Nr. ANP/1-45.1/24/…..

**Pašvaldības augstas detalizācijas topogrāfisko uzmērījumu datubāzes reģistrācijas numura paraugs**

Reģistrācijas numurs piešķirams, SIA “Mērniecības Datu Centrs” ievietojot mērniecības komersantu uzmērījumus Alūksnes novada augstas detalizācijas topogrāfiskāsinformācijas (ADTI) datubāzē – digitālajās kartēs.



Reģistrācijas numura apzīmējumi:

1. AA – darba veids:
   * TP – topogrāfiskie darbi,
   * ID – inženiertīklu izpildmērījumi,
   * DA – inženiertīklu demontāžas izpildmērījums,
   * BA – būvasu nospraušanas akti,
   * EN – būvju novietņu izpildmērījumi,
   * ZI – zemes ierīcības projekti,
   * DA – inženiertīklu demontāžas akti,
   * BSP – būvju situācijas plāni,
   * RP – informācijas izsniegšana robežplāniem un citiem darbiem.
2. 123456 – uzmērījuma reģistrācijas numurs Pilnvarotās personas datu bāzē.
3. 2022.gada 15.jūnijā – uzmērījuma reģistrācijas datums Pilnvarotās personas datu bāzē.

|  |  |
| --- | --- |
| **Alūksnes novada pašvaldība**  Dz.ADLERS  Domes priekšsēdētājs | **Pilnvarotā persona**  ……………………..  …………………….. |

Dokuments parakstīts ar drošiem elektroniskajiem parakstiem un satur laika zīmogus.